Eesti suveräänse riigivõimu loomine algas 1917. aasta novemb­ris. Kuna Venemaal oli toimunud revolutsioon ning sea­dus­lik riigivõim kukutatud, kuulutas Ees­timaa kuber­man­­gu Ajutine Maanõukogu ehk Maapäev ennast kõrgeima (suve­rään­se) võimu kandjaks Eestis. Enne võimu haaranud kom­mu­nistide poolt laialiajamist jõudis Maapäev volitada oma juhtorganeid enda nimel eda­si tegutsema.  Maa­päeva juhatus ja vanematekogu moodustasid põran­da all Päästekomitee. Punavägede põ­genemisest tingitud võimuvaakumit kasutades avaldas Päästekomitee 1918. aasta 24. veebruaril Eesti iseseisvusmanifesti, millega kuulutati Eesti iseseisvaks demokraatlikuks riigiks. Seda päeva tähistataksegi Eesti Vabariigi aastapäevana.